RÅDETS FORORDNING (EF) Nr. 2216/97 af 3. november 1997 om ændring af forordning (EØF) nr. 2658/87 om told- og statistiknomenklaturen og den fælles toldtarif med henblik på autonom suspension af den fælles toldtarifs toldsatser for visse informationsteknologiprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 28 og 113,

under henvisning til forslag fra Kommissionen, og

ud fra følgende betragtninger:

Ved forordning (EØF) nr. 2658/87 (1) er der oprettet en varenomenklatur, med betegnelsen »den kombinerede nomenklatur«;

i henhold til afgørelse 97/359/EF (2) skal tolden på visse informationsteknologiprodukter være konsolideret og afskaffet inden den 1. januar 2000; i bilagene til den ministererklæring, der blev fremsat i Singapore den 13. december 1996 vedrørende handel med sådanne produkter, tilskyndes parterne til autonomt at afskaffe denne told allerede inden nævnte frist; det er således hensigtsmæssigt at foretage en supplerende nedsættelse eller suspension af tolden på visse af de produkter, der omhandles i nævnte afgørelse, bl.a. halvlederprodukter;

det følger i øvrigt af Rådets afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguay-rundens regi (1986-1994), for så vidt angår områder, der hører under Fællesskabets kompetence (3), at visse apparater, der anvendes til fremstilling og afprøvning af halvledere, er fritaget for told; visse dele, der er beregnet til at indgå i nævnte apparater, er imidlertid stadig underlagt den told, der er gældende for de positioner, de er tariferet i; hertil kommer, at visse andre apparater, der anvendes til fremstilling og afprøvning af halvledere, og disses komponenter, ikke omfattes af toldfritagelsen; sådanne apparater og de heri indgående komponenter bør også fritages for told;

Rådets forordning (EØF) nr. 2913/92 af 12. oktober 1992 om indførelse af en EF-toldkodeks (4), særlig artikel 21, 82, 88 og 90, og Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (5), særlig artikel 291 og følgende, indeholder bestemmelser om, at der ved indførsel af varer med særlige anvendelsesformål kan gives adgang til toldlempelse; det er berettiget at bringe disse bestemmelser i anvendelse for visse apparater;

der bør indsættes tariferingspositioner for disse produkter i den kombinerede nomenklatur, i givet fald ledsaget af bestemmelser vedrørende det særlige anvendelsesformål; nævnte nomenklatur bør derfor ændres -

UDSTEDT FØLGENDE FORORDNING:

Artikel 1

1. Del II af den kombinerede nomenklatur, der er vedføjet som bilag I til forordning (EØF) nr. 2658/87, ændres som anført i bilag I til nærværende forordning.

2. De ændringer, der ved nærværende forordning foretages i KN-positionerne, anvendes som Taric-positioner, indtil de integreres i den kombinerede nomenklatur i overensstemmelse med artikel 12 i forordning (EØF) nr. 2658/87.

Artikel 2

De autonome toldsatser, der gælder for de varer, der er anført i bilag II, nedsættes gradvist på grundlag af tidsplanen i samme bilag.

Artikel 3

Der indsættes en fodnotehenvisning (z) efter den autonome toldsats i tredje spalte i del II af bilag I til forordning (EØF) nr. 2658/87, for så vidt angår KN-kode 8471 10 10 til 8471 90 00, 8473 10 11, 8473 21 10 til 8473 40 11, 8473 50 10, 8473 50 90 og 8541 10 10 til 8542 90 00. Fodnoten har følgende ordlyd:

»(z) Autonom suspension på ubestemt tid«.

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Artikel 1 og 2 anvendes fra den 1. november 1997.

Artikel 3 anvendes fra den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. november 1997.

På Rådets vegne

M.-J. JACOBS

Formand

(1) EFT L 256 af 7. 9. 1987, s. 1. Forordningen er senest ændret ved forordning (EF) nr. 1734/96 (EFT L 238 af 19. 9. 1996, s. 1).

(2) EFT L 155 af 12. 6. 1997, s. 1.

(3) EFT L 336 af 23. 12. 1994, s. 1.

(4) EFT L 302 af 19. 10. 1992, s. 1. Forordningen er senest ændret ved Europa-Parlamentets og Rådets forordning (EF) nr. 82/97 (EFT L 17 af 21. 1. 1997, s. 1).

(5) EFT L 253 af 11. 10. 1993, s. 1. Forordningen er senest ændret ved Kommissionens forordning (EF) nr. 89/97 (EFT L 17 af 21. 1. 1997, s. 28).

BILAG I

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

BILAG II

>TABELPOSITION>